pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานในพิธีมอบรางวัล CAR & BIKE OF THE YEAR 2022
วันศุกร์ที่ 4 มีนาคม 2565
รองปลัดฯ ภานุวัฒน์ เป็นประธานในพิธีมอบรางวัล CAR & BIKE OF THE YEAR 2022
นายภานุวัฒน์ ตริยางกูรศรี เป็นประธานในพิธีมอบรางวัล CAR & BIKE OF THE YEAR 2022
รองปลัดฯ ภานุวัฒน์ เป็นประธานในพิธีมอบรางวัล CAR & BIKE OF THE YEAR 2022 ณ อิมแพ็ค เมืองทองธานี
วันนี้ (3 มีนาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีมอบรางวัล CAR & BIKE OF THE YEAR 2022 ให้แก่รถยนต์ 70 รางวัล อาทิ รางวัล Best Sedan ได้แก่ Nissan, Mercedes-Benz , Honda เป็นต้น รถจักรยานยนต์ 30 รางวัล อาทิ รางวัล Best Sport ได้แก่ Yamaha, Kawasaki, Honda เป็นต้น และผลิตภัณฑ์ที่เกี่ยวเนื่อง ซึ่งการมอบรางวัลในครั้งนี้เป็นการส่งเสริมสนับสนุนอุตสาหกรรมยานยนต์ไทย และผลักดันให้เกิดการพัฒนาผลิตภัณฑ์และเทคโนโลยีที่ก่อให้เกิดประโยชน์สูงสุดแก่ผู้บริโภค โดยมีนายอโณทัย เอี่ยมลําเนา ประธานการจัดงาน CAR & BIKE OF THE YEAR 2022 และนายจาตุรนต์ โกมลมิศร์ รองประธานการจัดงาน บางกอก อินเตอร์เนชั่นแนล มอเตอร์โชว์ และ ดร.ปราจิน เอี่ยมลําเนา ประธานกรรมการบริหาร/ประธานเจ้าหน้าที่บริหาร บริษัท กรังด์ปรีซ์ อินเตอร์เนชั่นแนล จํากัด (มหาชน) ให้การต้อนรับ ณ ห้องรอยัล จูบิลี่ บอลรูม อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
รัฐบาลไทย-ข่าวทำเนียบรัฐบาล-รมว.อว. สั่งเดินหน้าแผนพัฒนา มรภ. 5 ปี ยกระดับสู่ความเป็นเลิศด้านการปฏิบัติและพัฒนา
วันพุธที่ 27 ตุลาคม 2564
รมว.อว. สั่งเดินหน้าแผนพัฒนา มรภ. 5 ปี ยกระดับสู่ความเป็นเลิศด้านการปฏิบัติและพัฒนา
รมว.อว. สั่งเดินหน้าแผนพัฒนา มรภ. 5 ปี ยกระดับสู่ความเป็นเลิศด้านการปฏิบัติและพัฒนา
รมว.อว. สั่งเดินหน้าแผนพัฒนา มรภ. 5 ปี ยกระดับสู่ความเป็นเลิศด้านการปฏิบัติและพัฒนา
และให้ความรู้ลึกทางพื้นที่และชุมชน ทํางานได้จริง รักถิ่นฐานและสถาบันหลักของชาติ
ย้ําต้นปี65 แผนต้องเสร็จพร้อมทําโมเดลใหม่เพื่อเป็นต้นแบบให้นานาชาติได้ด้วย
เมื่อวันที่ 21 ตุลาคม 2564ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม มอบนโยบายและทิศทางการจัดทําแผนปฏิบัติการเชิงยุทธศาสตร์มหาวิทยาลัยราชภัฏ (Strategic Action Plan) เพื่อตอบโจทย์การพัฒนาประเทศพร้อมรับฟังการน้อมนําพระราโชบายสู่การยกระดับมหาวิทยาลัยราชภัฏ จาก พล.อ.ดาว์พงษ์ รัตนสุวรรณ องคมนตรี
ดร.เอนก กล่าวว่าจากการที่ตนร่วมงานกับ มรภ. พบว่า จุดเด่นหรือจุดแข็งของความเป็น มรภ. คือเข้าใจและเข้าถึงท้องถิ่น และเป็นสถาบันที่สร้างพลเมืองดี รักชาติ บ้านเมือง รักสถาบัน เราต้องนําจุดแข็งเหล่านี้มาร่วมกันสร้างแผนการพัฒนาให้เกิดเป็นรูปธรรมใน 5 ปีข้างหน้า สร้างให้ มรภ. มีความเป็นเลิศในด้านใดด้านหนึ่งอย่างจริงจัง เช่น ด้านการสอนและให้ความรู้แก่ชุมชน การทํางานได้จริง ความรักถิ่นฐาน และที่สําคัญต้องมีความรู้ด้านภูมิศาสตร์ของตน ทุกฝ่ายที่เข้ามาร่วมมือกันในการจัดทําแผนปฏิบัติการเชิงยุทธศาสตร์ มรภ.ครั้งนี้ ทั้ง สํานักงานปลัด อว. สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) มหาวิทยาลัยราชภัฏทุกแห่งในประเทศ ต้องเปลี่ยนวิธีคิด เปลี่ยนวิธีการทํางาน ต้องเชื่อมั่นว่าเราคือสถาบันที่ดีและมีคุณภาพ รวมถึงความเป็นเลิศที่เรามีจะแสดงออกสู่สายตาประชาชนอย่างไร ให้เกิดความศรัทธาและอยากก้าวเข้ามาเป็นส่วนหนึ่งของ มรภ.
“แผนปฏิบัติการเชิงยุทธศาสตร์ มรภ. ต้องเร่งดําเนินการให้แล้วเสร็จภายในต้นปี 65 และต้องมีความชัดเจน มีตัวชี้วัดที่เกิดผลได้จริง ตอบโจทย์ความเป็นท้องถิ่นของ มรภ. กลไกต่างๆ เหล่านี้เมื่อนํามาพัฒนาอย่างจริงจังจะเกิดเป็นโมเดลใหม่ของการเป็นมหาวิทยาลัยที่มีความเป็นเลิศเฉพาะตัวบนโลกใบนี้ สามารถเป็นแบบอย่างให้กลุ่มประเทศ CLMV ได้หรือในระดับโลกได้ และนี่จะเป็นประวัติศาสตร์หน้าใหม่ของประเทศไทย”รมว.อว. กล่าว
ขณะที่สิ่งที่ต้องทําควบคู่กันไปคือการสร้างความเจริญก้าวหน้าแก่อาจารย์ผู้สอน ให้ได้รับตําแหน่ง ศาสตราจารย์ รองศาสตราจารย์ และผู้ช่วยศาสตราจารย์ ในสาขาที่ตนเองถนัดที่ไม่ต้องมีการทําผลงานทางวิชาการ ตําราหรืองานวิจัย แต่ใช้ความเชี่ยวชาญของตนกับงานที่มีคุณภาพมาขอรับการพิจารณาได้ ยกตัวอย่างเช่น การเป็นผู้ที่ทํางานวิชาการอันเป็นคุณประโยชน์ต่อชุมชน แก้ปัญหาในท้องที่และสร้างโอกาสให้ถิ่นฐานของตน และการใช้ความคิดสร้างสรรค์และวิชางานศิลปะตามความถนัดจนเกิดเป็นผลประจักษ์ ตนคิดว่าสิ่งเหล่านี้ควรค่าแก่การยกย่องและมีศักดิ์ศรีไม่แพ้ตําราหรืองานวิชาการเพียงอย่างเดียว และอยากให้บรรจุสิ่งเหล่านี้เข้าไปในแผนงานที่จะจัดทําให้เกิดขึ้นในต้นปีหน้า หวังว่าทุกฝ่ายจะร่วมมือกันพัฒนาตามแผนให้เกิดเป็นผลภายใน 5 ปี เพื่อทําให้ มรภ. เป็นอีกหนึ่งสถาบันทางการศึกษาที่มีความเป็นเลิศเฉพาะตัวได้อย่างเต็มภาคภูมิในระดับสากล
รัฐบาลไทย-ข่าวทำเนียบรัฐบาล-กฟผ. เตรียมขยายสถานีชาร์จไฟฟ้า หนุนไทยเข้าสู่ "สังคมคาร์บอนต่ำ" เพิ่มความสะดวกให้ ปชช. ที่ใช้รถยนต์ EV
วันจันทร์ที่ 18 ตุลาคม 2564
กฟผ. เตรียมขยายสถานีชาร์จไฟฟ้า หนุนไทยเข้าสู่ "สังคมคาร์บอนต่ํา" เพิ่มความสะดวกให้ ปชช. ที่ใช้รถยนต์ EV
....
การไฟฟ้าฝ่ายผลิตแห่งประเทศไทย (กฟผ.) กําลังขับเคลื่อนให้ประเทศไทย เข้าสู่สังคมคาร์บอนต่ํา (Low Carbon Society) ทั้งในภาคอุตสาหกรรม และภาคขนส่ง มุ่งสร้างระบบนิเวศน์ยานยนต์ไฟฟ้า (EV Ecosystem) ด้วยการลงทุนพัฒนาสาธารณูปโภคด้านไฟฟ้าสําหรับรถยนต์ EV โดยพัฒนาสถานีอัดประจุไฟฟ้า(EV Charging Station)
.
ตั้งแต่เดือนมี.ค.64 ที่ได้เปิดให้บริการ EV Charging Station นั้น พบว่าได้รับการตอบรับเป็นอย่างดีจากประชาชนผู้ใช้รถยนต์ EV และยังช่วยลดการปล่อย CO2 ได้มากกว่า 10 ตันคาร์บอน
.
ระยะต่อไป จะดําเนินการขยายจํานวน EV Charging Station เพิ่มขึ้น ทั้งในพื้นที่โรงไฟฟ้า หรือเขื่อนของ กฟผ. และพื้นที่พันธมิตรต่าง ๆ ในเส้นทางหลักทั่วประเทศ คาดว่า จะสามารถขยายได้ถึง 23 แห่ง ภายในปี 2564 นี้ และ 120 แห่งในปี 2565
.
สําหรับผู้ใช้รถยนต์ EV สามารถดูสถานะ EV Charging Station ได้แบบ Realtime ผ่านแอปพลิเคชัน "EleXA" ดาวน์โหลดได้ที่
.
iOS:https://apps.apple.com/th/app/elexa/id1557651291
Android:https://play.google.com/store/apps/details?id=egat.smd.ev&hl=en_US&gl=US&fbclid=IwAR3Tc9l2thyoQZYJKD6kMZjXKxbvbQhGxEDUu3oDVhNt6eEIDIIcoaM1B-8
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“เฉลิมชัย” บุกสงขลา ติดตามสถานการณ์น้ำ
วันเสาร์ที่ 16 ตุลาคม 2564
“เฉลิมชัย” บุกสงขลา ติดตามสถานการณ์น้ํา
“เฉลิมชัย” บุกสงขลา ติดตามสถานการณ์น้ํา เตรียมรับปริมาณน้ําฝนและเก็บกักน้ําไว้ใช้เพื่ออุปโภค-บริโภค และด้านการเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ลงพื้นที่ติดตามสถานการณ์น้ํา ณ อ่างเก็บน้ําพรุพลีควาย อ.นาหม่อม จ.สงขลา ซึ่งอ่างเก็บน้ําดังกล่าว มีความจุ 1.500 ล้าน ลบ.ม. ครอบคลุมพื้นที่ 187 ไร่ เป็นแหล่งน้ําต้นทุน สําหรับอุปโภค-บริโภค แก่ราษฎรประมาณ 750 ครัวเรือน ช่วยเหลือพื้นที่เกษตรกรรม ประมาณ 500 ไร่ ช่วยบรรเทาอุทกภัย บริเวณอําเภอนาหม่อม และพื้นที่ใกล้เคียง อีกทั้งยังเป็นสถานที่ท่องเที่ยวและนันทนาการ ซึ่งอ่างเก็บน้ําพรุพลีควายนี้ได้ดําเนินการแล้วเสร็จ 100% และได้รับการส่งมอบให้กับโครงการชลประทานสงขลา เมื่อวันที่ 29 มี.ค. 64 ที่ผ่านมา ขณะนี้อยู่ระหว่างจัดตั้งกลุ่มผู้ใช้น้ํา และจะถ่ายโอนภารกิจระบบกระจายน้ําให้องค์การปกครองส่วนท้องถิ่นต่อไป
อย่างไรก็ตาม กรมชลประทานมีแนวทางในการพัฒนาพื้นที่รอบอ่างเก็บน้ําพลุพลีควาย โดยการปรับปรุงถนนลาดยาง ปรับปรุงท่อส่งน้ํา พร้อมอาคารประกอบ เพิ่มพื้นที่สีเขียวและปรับปรุงภูมิทัศน์บริเวณหัวงาน ก่อสร้างระบบระบายน้ํา และปรับปรุงลาด Slope อ่างเก็บน้ํา ซึ่งพร้อมให้การสนับสนุนการดําเนินการดังกล่าว เพื่อให้เกิดประโยชน์ต่อพี่น้องชาวจังหวัดสงขลาเพิ่มมากขึ้น
ทั้งนี้ อ่างเก็บน้ําพรุพลีควาย เป็น 1 ใน 4 อ่างเก็บน้ําในลุ่มน้ําคลองอู่ตะเภา ที่ประกอบไปด้วย อ่างฯคลองสะเดา อ่างฯคลองจําไหร อ่างฯคลองหลา และอ่างฯพรุพลีควาย ปัจจุบัน (ข้อมูล ณ วันที่ 14 ต.ค. 64) มีปริมาณน้ําในอ่างเก็บน้ํารวมกันทั้ง 4 แหล่ง จํานวน 36.505 ล้าน ลบ.ม. ซึ่งยังสามารถรับน้ําได้อีก 49.156 ล้าน ลบ.ม.
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ สั่งเตรียมพร้อม รับมือน้ำท่วมฉับพลันจากมรสุมพาดผ่าน ฝนตกสะสมและน้ำทะเลหนุนสูง
วันพุธที่ 10 สิงหาคม 2565
รองนายกฯ พลเอก ประวิตรฯ สั่งเตรียมพร้อม รับมือน้ําท่วมฉับพลันจากมรสุมพาดผ่าน ฝนตกสะสมและน้ําทะเลหนุนสูง
รองนายกฯ พลเอก ประวิตรฯ สั่งเตรียมพร้อม รับมือน้ําท่วมฉับพลันจากมรสุมพาดผ่าน ฝนตกสะสมและน้ําทะเลหนุนสูง
วันนี้ (10 สิงหาคม 2565) พลเอก ประวิตร วงษ์สุวรรณ รองนายกรัฐมนตรี เร่งสั่งการหน่วยงานที่เกี่ยวข้อง ติดตามสภาพอากาศและเตรียมพร้อมรับมือกับปัจจัยเสี่ยงสถานการณ์น้ํา จากฝนที่ตกหนักอันเนื่องมาจากมรสุมพาดผ่านและภาวะน้ําทะเลหนุนสูง
พลเอก คงชีพ ตันตระวาณิชย์ เปิดเผยว่า รองนายกรัฐมนตรีได้สั่งการสํานักงานทรัพยากรน้ําแห่งชาติ (สทนช.) และฝ่ายปกครอง ประสานกรมชลประทานและกทม. ติดตามสภาพอากาศและเตรียมความรับมือกับปัจจัยเสี่ยงสถานการณ์น้ําจากฝนตกหนักต่อเนื่องและสะสมจากมรสุมพาดผ่าน โดยเฉพาะพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ ประกอบกับการระบายน้ําจากเขื่อนเจ้าพระยา และน้ําทะเลหนุนสูง ช่วง 10-16 สิงหาคมนี้ จะส่งผลต่อระดับน้ําในแม่น้ําเจ้าพระยาเพิ่มสูงขึ้น ชุมชนพื้นที่นอกแนวกั้นน้ําและแนวคันคลองได้รับผลกระทบ โดยเฉพาะพื้นที่ กทม. สมุทรปราการ และนนทบุรี
รองนายกรัฐมนตรีได้กําชับให้ประสานการทํางานร่วมกับทหาร ตํารวจ จิตอาสาและหน่วยงานที่เกี่ยวข้องในแต่ละพื้นที่ รับมือตามแผนบรรเทาภัยพิบัติที่จัดเตรียมขึ้นในแต่ละพื้นที่ เฝ้าระวังน้ําท่วมฉับพลัน น้ําป่าไหลหลากและแจ้งเตือนภัยประชาชนล่วงหน้า โดยให้ความสําคัญกับการเฝ้าระวังแหล่งน้ําขนาดใหญ่ 6 แห่ง และการบริหารจัดการน้ําในแม่น้ําสายหลัก คลองส่งน้ํา และประตูระบายน้ํา รวมทั้งเสริมแนวกั้นน้ําและตลิ่ง เตรียมเครื่องสูบน้ําและเครื่องจักร เปิดทางน้ําท่วมขังลงในพื้นที่เสี่ยงต่ํา ลงทางน้ําสายหลักและรองให้ทันสถานการณ์ พร้อมทั้งเร่งกระจายเข้าไปให้ความช่วยเหลือประชาชนในหลายจังหวัดที่ประสบปัญหาอุทกภัย เพื่อปัญหาความเดือนร้อนของประชาชนในชุมชนพื้นที่น้ําท่วมขังปัจจุบัน
รัฐบาลไทย-ข่าวทำเนียบรัฐบาล-สถาบันการบินพลเรือน รับสมัครนักศึกษาใหม่ ประจำปีการศึกษา 2565 รอบ Early Recruitment
วันจันทร์ที่ 13 กันยายน 2564
สถาบันการบินพลเรือน รับสมัครนักศึกษาใหม่ ประจําปีการศึกษา 2565 รอบ Early Recruitment
...
สถาบันการบินพลเรือน (สบพ.) รัฐวิสาหกิจ สังกัดกระทรวงคมนาคม เปิดรับสมัครนักศึกษาใหม่ ประจําปีการศึกษา 2565 หลักสูตรวิชาภาคพื้นเทียบเท่าระดับอนุปริญญา และระดับปริญญาตรี รอบ Early Recruitment โดยแบ่งออกเป็น 2 ประเภท ได้แก่
1. ประเภทโครงการส่งเสริมการศึกษาต่อในสถาบันการบินพลเรือน สําหรับสถานศึกษา (เครือข่ายอาจารย์แนะแนว)
2. ประเภทโครงการส่งเสริมการศึกษาต่อในสถาบันการบินพลเรือน สําหรับสถานประกอบการ
สําหรับคุณสมบัติของผู้สมัคร ต้องเป็นผู้ที่สําเร็จการศึกษาในระดับมัธยมศึกษาตอนปลาย (มัธยมศึกษาปีที่ 6) ทุกแผนการเรียน หรือเทียบเท่าตามเกณฑ์มาตรฐานของหลักสูตร โดยมีหลักสูตรที่เปิดรับสมัคร ดังนี้
หลักสูตรวิทยาศาสตรบัณฑิต สาขาวิชาวิทยาการการบิน (4 ปี) ประกอบด้วย 6 วิชาโท ได้แก่
- วิชาโทการจราจรทางอากาศ
- วิชาโทการท่าอากาศยาน
- วิชาโทการขนส่งสินค้าทางอากาศ
- วิชาโทโลจิสติกส์การบิน
- วิชาโทธุรกิจสายการบิน
- วิชาโทการบํารุงรักษาอากาศยาน
หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน (4 ปี) ประกอบด้วย 2 วิชาเอก ได้แก่
- แผนการศึกษาแบบเอก วิศวกรรมอิเล็กทรอนิกส์การบิน
- แผนการศึกษาแบบเอกโท วิศวกรรมอิเล็กทรอนิกส์การบิน-โทนักบินพาณิชย์
หลักสูตรเทียบเท่าระดับอนุปริญญา สาขาวิชาเทคโนโลยีอากาศยาน
- วิชาเอกอิเล็กทรอนิกส์การบิน ภาคปกติ
สําหรับผู้ที่สนใจ สามารถสมัครได้ตั้งแต่บัดนี้ จนถึงวันที่ 19 พฤศจิกายน 2564 โดยดาวน์โหลดใบสมัครและติดตามรายละเอียด ผ่านทางระบบ INTERNET ที่เว็บไซต์ www.catc.or.th และ Facebook: catcthailand หรือสอบถามรายละเอียดเพิ่มเติมที่หมายเลขโทรศัพท์ 0 2272 5741-4 ต่อ 8551, 8221, 8211
รัฐบาลไทย-ข่าวทำเนียบรัฐบาล-ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
วันจันทร์ที่ 21 มิถุนายน 2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
ทส. ประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564
วันนี้ (21 มิถุนายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะรองประธานกรรมการสิ่งแวดล้อมแห่งชาติ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ในฐานะกรรมการและเลขานุการ เข้าร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 3/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม และมี ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ ณ ห้องประชุม 301 ตึกบัญชาการ ทําเนียบรัฐบาล และผ่านระบบ VDO conference ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม
ที่ประชุมฯ ได้มีการพิจารณารายงาน EIA จํานวน 8 โครงการ เพื่อความมั่นคงด้านพลังงาน ตามแผน PDP 2018 ได้แก่ โครงการโรงไฟฟ้าน้ําพองทดแทน จังหวัดขอนแก่น โครงการสถานีเก็บรักษาและแปรสภาพก๊าซธรรมชาติจากของเหลวเป็นก๊าซแบบลอยน้ํา (Floating Storage and Regasification Unit: FSRU) พื้นที่อ่าวไทยตอนบน โครงการท่าเทียบเรือ FSRU โครงการก่อสร้างทางแนวใหม่ สายทางเลี่ยงเมืองพนัสนิคม จังหวัดชลบุรี โครงการก่อสร้างสะพานข้ามแม่น้ําโกลก จังหวัดนราธิวาส โครงการก่อสร้างอาคารที่พักข้าราชการ กองบัญชาการกองทัพไทย โครงการจัดตั้งวัดบ้านห้วยน้ําผัก ที่พักสงฆ์เทิดพระเกียรติสิรินธร จังหวัดเลย และ โครงการอ่างเก็บน้ําคลองวังโตนด จังหวัดจันทบุรี
นอกจากนี้ ที่ประชุมฯ ยังได้มีการพิจารณาเกี่ยวกับมาตรฐานคุณภาพน้ําทะเล มาตรฐานควบคุมการปล่อยทิ้งไอน้ํามันเบนซินจากคลังน้ํามันเชื้อเพลิง และมาตรฐานการระบายค่าควันดําจากรถยนต์ใช้งานที่ใช้เครื่องยนต์แบบจุดระเบิดด้วยการอัด รวมทั้งพิจารณารายชื่อผู้ทรงคุณวุฒิเพื่อแต่งตั้งเป็นคณะกรรมการผู้ทรงคุณวุฒิในคณะกรรมการผู้ชํานาญการพิจารณารายงานการประเมินผลกระทบสิ่งแวดล้อม (EIA) ในส่วนกลางจํานวน 9 คณะ และในจังหวัดที่กระจายภารกิจจํานวน 12 คณะ
รัฐบาลไทย-ข่าวทำเนียบรัฐบาล-พม. เร่งประสาน Stella Maris ช่วย 2 คนไทยถูกกักขังที่ฟิลิปปินส์
วันศุกร์ที่ 26 สิงหาคม 2565
พม. เร่งประสาน Stella Maris ช่วย 2 คนไทยถูกกักขังที่ฟิลิปปินส์
พม. เร่งประสาน Stella Maris ช่วย 2 คนไทยถูกกักขังที่ฟิลิปปินส์
วันที่ 25 สิงหาคม 2565นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีสื่อออนไลน์นําเสนอข่าว "แม่ชาวบุรีรัมย์ร่ําไห้ วอนหน่วยงานที่เกี่ยวข้อง ช่วยลูกสาว ลูกเขยที่ไปทํางานฟิลิปปินส์ แต่กลับโดนนายจ้างกักขัง เรียกค่าไถ่ 2 แสน แลกปล่อยตัว" นั้น ขณะนี้ กระทรวง พม. โดยพัฒนาสังคมและความมั่นคงของมนุษย์จังหวัดบุรีรัมย์ (พมจ.บุรีรัมย์) ได้ประสานครอบครัวดังกล่าวเพื่อตรวจสอบข้อเท็จจริง พบว่า หญิงสาวที่ไปทํางานที่ประเทศฟิลิปปินส์ อายุ 37 ปี และพี่เขย อายุ 24 ปี โดยเดิมทั้งคู่ทํางานอยู่ร้านอาหารในเมืองพัทยา ต่อมาถูกเจ้าของร้านอาหารชักชวนไปทํางานที่ประเทศฟิลิปปินส์ และบอกว่าไปทํางานถูกกฎหมาย รายได้ดี ทําให้ทั้งคู่จึงตัดสินใจเดินทางไปทํางานที่ประเทศฟิลิปปินส์ ซึ่งนายจ้างได้ทําสัญญาออกค่าใช้จ่ายให้ทั้งหมด แต่ไม่ทราบจํานวนเงิน โดยมีกําหนดการเดินทางไป - กลับ ระหว่างวันที่ 19 - 26 กรกฎาคม 2565 ที่ผ่านมา แต่เมื่อครบกําหนด ทั้งคู่ไม่ได้เดินทางกลับประเทศไทย และทราบในภายหลังว่า ทั้งคู่ได้ทํางานเป็นแอดมินเพจๆ หนึ่งที่ประเทศฟิลิปปินส์ แต่ไม่ทราบที่ตั้งและพิกัดของสถานที่ทํางาน โดยทั้งคู่ต้องหาลูกค้าให้ทางเพจ หากหาไม่ได้ตามเป้าที่กําหนดไว้ จะถูกพันธนาการร่างกาย หากอยากเดินทางกลับประเทศไทยต้องหาเงินมาไถ่ค่าตัวคนละ 1 แสนบาท ทั้งนี้ จึงได้ติดต่อทางญาติเพื่อขอความช่วยเหลือ และขู่ไม่ให้ทางครอบครัวติดต่อขอความช่วยเหลือจากหน่วยงานราชการ
นางสาวแรมรุ้งกล่าวเพิ่มเติมว่า ขณะนี้ กระทรวง พม. โดย พมจ.บุรีรัมย์ ได้ประสานความร่วมมือไปยังสํานักงานแรงงานจังหวัดบุรีรัมย์ เพื่อส่งข้อมูลสําหรับดําเนินการในส่วนที่เกี่ยวข้องเรียบร้อยแล้ว อีกทั้งกระทรวง พม. โดย พมจ.บุรีรัมย์ ได้ทํางานอย่างใกล้ชิดร่วมกับครอบครัวดังกล่าว พร้อมทั้งขอความร่วมมือองค์กร Stella Maris ประสานเชื่อมหน่วยงานในประเทศฟิลิปปินส์เพื่อเร่งช่วยเหลือคนไทยทั้งสองคนที่ประสบปัญหาจากการทํางานให้สามารถเดินทางกลับประเทศไทยโดยเร็วที่สุด
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นตรวจติดตามความคืบหน้าการก่อสร้าง ระบบขนส่งผู้โดยสารอัตโนมัติ (Automated People Mover: APM)
วันอังคารที่ 2 พฤศจิกายน 2564
กรมการขนส่งทางราง ลงพื้นตรวจติดตามความคืบหน้าการก่อสร้าง ระบบขนส่งผู้โดยสารอัตโนมัติ (Automated People Mover: APM)
ณ ท่าอากาศยานสุวรรณภูมิ ของ ทอท. ที่จะนํามาให้บริการประชาชนในช่วงประมาณปี 2565 นี้
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่ กรมการขนส่งทางราง (ขร.) ลงพื้นตรวจติดตามความคืบหน้าการก่อสร้าง และตรวจสอบประเมินด้านความปลอดภัยของระบบขนส่งผู้โดยสารอัตโนมัติ (Automated People Mover: APM) ณ ท่าอากาศยานสุวรรณภูมิ โดยมี นายกีรติ กิจมานะวัฒน์ รองกรรมการผู้อํานวยการใหญ่ (สายงานวิศวกรรมและการก่อสร้าง) บริษัท ท่าอากาศยานไทย จํากัด (มหาชน) (ทอท.) และเจ้าหน้าที่ ทอท. ให้การต้อนรับ ระบบขนส่งผู้โดยสารอัตโนมัติ (Automated People Mover: APM) ของ ทอท. ที่จะนํามาให้บริการประชาชนในช่วงประมาณปี 2565 นี้ เป็นประเภทรถไฟฟ้าล้อยาง จํานวน 6 ขบวน ความเร็วให้บริการประมาณ 50 - 55 กิโลเมตร/ชั่วโมง (ความเร็วสูงสุด 80 กิโลเมตร/ชั่วโมง) สามารถรองรับผู้โดยสารได้ 210 คน/ขบวน หรือ 6,000 คน/ชั่วโมง ระยะเวลาการรอคอย (Headways) ประมาณ 3 นาที ระยะทางประมาณ 1 กิโลเมตร และใช้เวลาเดินทางประมาณ 2 นาที โดยจะวิ่งผ่านอุโมงค์ที่เชื่อมระหว่างอาคารเทียบบินครื่องบินรองหลังที่ 1 (SAT-1) กับอาคารผู้โดยสารหลัก (MTB) ซึ่งอาคารเทียบฯ 1 จะเปิดให้บริการประมาณปี 2566
สําหรับการลงพื้นตรวจติดตามในวันนี้เจ้าหน้าที่ของ ขร. ได้มีการตรวจสอบมาตรฐานของโครงสร้างพื้นฐาน มาตรฐานตัวรถ APM งานระบบไฟฟ้าและอาณัติสัญญาณ และ มาตรฐานการปฏิบัติงาน SOPs ว่าเป็นไปตามมาตรฐานที่ ขร. กําหนดแนวทางไว้หรือไม่ โดยจากการตรวจเบื้องต้น พบว่าระบบรถไฟฟ้าล้อยางดังกล่าวเป็นไปตามเกณฑ์มาตรฐาน ทั้งนี้ในส่วนของ SOPs โดยเฉพาะกรณีเหตุฉุกเฉิน ซึ่งอยู่ระหว่างการจัดทํา ทาง ขร. จะได้ประสานติดตามต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยต้องดันร่างกฎหมายป้องกันการทรมานและอุ้มหาย-คุ้มครองพยานให้สำเร็จ ยกเคสนครสวรรค์เป็นกรณีศึกษา
วันเสาร์ที่ 28 สิงหาคม 2564
รัฐมนตรีว่าการกระทรวงยุติธรรม เผยต้องดันร่างกฎหมายป้องกันการทรมานและอุ้มหาย-คุ้มครองพยานให้สําเร็จ  ยกเคสนครสวรรค์เป็นกรณีศึกษา
รัฐมนตรีว่าการกระทรวงยุติธรรม เผยต้องดันร่างกฎหมายป้องกันการทรมานและอุ้มหาย-คุ้มครองพยานให้สําเร็จ  ยกเคสนครสวรรค์เป็นกรณีศึกษา ต้องเร่งทําให้สังคมมั่นใจกระบวนการ แนะบุคคลที่หวาดกลัวไม่มีที่พึ่งให้นึกถึงกระทรวงยุติธรรม พร้อมคุ้มครองความปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีเจ้าหน้าที่ตํารวจมีการใช้ถุงพลาสติกคลุมหัวผู้ต้องหาจนขาดอากาศหายใจเสียชีวิตว่า เรื่องนี้ถือเป็นกรณีศึกษา ผู้คนต่างมีคําถามว่าปล่อยให้มีการทําเช่นนี้ได้อย่างไร ทําไมถึงปล่อยให้เจ้าหน้าที่ทําร้ายประชาชน และจะมีแนวทางแก้ไขเรื่องลักษณะแบบนี้ไม่ให้เกิดขึ้นอีกได้อย่างไร เพื่อให้ประชาชนเกิดความมั่นใจ ซึ่งกระทรวงยุติธรรม โดยกรมคุ้มครองสิทธิและเสรีภาพ ได้มีการเสนอร่าง พ.ร.บ.คุ้มครองพยานในคดีอาญา ซึ่งอยู่ในชั้นการพิจารณาของ คณะกรรมาธิการ และ ร่างพ.ร.บ.ป้องกันและปราบปรามการทรมานและกระทําให้บุคคลสูญหาย ซึ่งอยู่ระหว่างการรอบรรจุเข้าสู่วาระการประชุมของสภาผู้แทนราษฎรในวาระแรก เนื่องจากประเทศไทยเข้าร่วมภาคีอนุสัญญาต่อต้านการทรมานและการกระทําอื่นๆ ที่โหดร้าย ไร้มนุษยธรรม ตั้งแต่ เดือน ต.ค. 2550 ซึ่งต้องมีการจัดทํากฎหมายลักษณะดังกล่าว แต่เวลาผ่านมาเนิ่นแล้วก็ยังไม่สําเร็จ ซึ่งตนจะพยายามทํากฎหมายทั้งสองฉบับนี้ให้สําเร็จให้ได้
นายสมศักดิ์ กล่าวอีกว่า สังคมบางส่วนอาจจะคิดว่าประมวลกฎหมายอาญาก็ใช้ได้ แต่ตนมองเห็นจุดอ่อนที่ไม่เป็นธรรมกับผู้ที่ถูกกระทํา ความยุติธรรมจะเกิดขึ้นได้ต้องมีกฎหมายเฉพาะ ทําให้สมเหตุสมผลกับการกระทํา อย่างกรณีที่ จ.นครสวรรค์ ถือเป็นกรณีศึกษา เพราะเป็นเจ้าหน้าที่รัฐทํากับบุคคลอื่น หากมีการสืบสวน ทําสํานวนแล้ว ถ้าจําเลยเป็นพวกตนเองก็อาจจะทําสํานวนให้อ่อนและฟ้องในมาตราที่มีโทษต่ํากว่าที่ควรเป็น ซึ่งการทรมานหรือทําให้บุคคลสูญหาย มีโทษตั้งแต่จําคุก 5 ปี - ตลอดชีวิต ปรับตั้งแต่ 100,000 - 1,000,000 บาท มีอายุความตั้งแต่ 10-20 ปีตามประมวลกฎหมายอาญา โดยกรณีอุ้มหายต้องตามหาจนกว่าจะพบตัวหรือรู้ชะตากรรม ซึ่งร่างกฎหมายการป้องกันการทรมานมีการเสนอถึงมือวิปรัฐบาลตั้งแต่เดือน ก.พ. 2564 ซึ่งรัฐบาลชุดนี้มีการเร่งจัดทํากฎหมายหลายฉบับให้ได้ออกมาบังคับใช้สําเร็จ โดยกฎหมายการป้องกันทรมาน เป็นกฎหมายคดีพิเศษ ซึ่งตนคิดว่าเมื่อร่างกฎหมายฉบับนี้เข้าสภา ตนจะไปเป็นประธานกมธ.เองด้วย
"ผมอยากทํากฎหมายนี้เพื่อให้พี่น้องประชาชนได้รับความยุติธรรม ซึ่งร่างกฎหมายป้องกันการทรมานน่าจะเข้าสภาได้ในสมัยประชุมหน้า ซึ่งบุคคลที่หวาดกลัวการถูกทําร้าย หรือเป็นพยานในคดีต่างๆ หากวิตกกังวลให้นึกถึงกระทรวงยุติธรรม เราจะให้การคุ้มครอง ตาม พ.ร.บ.คุ้มครองพยาน ซึ่งสามารถยื่นคําร้องได้ที่ สํานักงานคุ้มครองพยานและสํานักงานยุติธรรมจังหวัดทั่วประเทศ โดยเมื่อเข้าโครงการแล้ว จะมีเจ้าหน้าที่คุ้มครองความปลอดภัย ได้รับสิทธิประโยชน์ทํามาหาได้ตามอัตราขั้นต่ํา ค่าที่พัก ค่าอาหาร และหากผู้ใกล้ชิดถูกข่มขู่คุกคามสามารถร้องขอให้คุ้มครองความปลอดภัยได้ รวมถึงจะได้รับค่ารักษาพยาบาลกรณีบาดเจ็บ และเงินเยียวยาแก่ครอบครัวในกรณีเสียชีวิตขณะอยู่ในโครงการด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-“สาธิต” ชวนกลุ่มเสี่ยง 608 ฉีดวัคซีนโควิด ลดป่วย ลดตาย สร้างความเชื่อมั่นแก่นักท่องเที่ยว
วันพฤหัสบดีที่ 7 ตุลาคม 2564
“สาธิต” ชวนกลุ่มเสี่ยง 608 ฉีดวัคซีนโควิด ลดป่วย ลดตาย สร้างความเชื่อมั่นแก่นักท่องเที่ยว
รัฐมนตรีช่วยว่าการกระทรวงสาธารณสุข ลงพื้นที่ให้กําลังใจ แพทย์ พยาบาล และอสม.บ้านนาสาร จ.สุราษฎร์ธานี ชวนกลุ่มเสี่ยง 608 เข้ารับการฉีดวัคซีนโควิดให้ครบตามเป้าหมาย ลดการป่วยหนักและเสียชีวิต และสร้างความเชื่อมั่นแก่นักท่องเที่ยว
วันนี้ (7 ตุลาคม 2564) ที่ โรงพยาบาลบ้านนาสาร จ.สุราษฎร์ธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายวิชวุทย์ จินโต ผู้ว่าราชการจังหวัดสุราษฎร์ธานี นพ.ณัฐวุฒิ ประเสริฐสิริพงศ์ คณะที่ปรึกษารัฐมนตรีช่วยว่าการกระทรวงสาธารณสุข และคณะผู้บริหาร ลงพื้นที่ให้กําลังใจพร้อมมอบอุปกรณ์ทางการแพทย์ หน้ากากอนามัย เจลแอลกอฮอล์ และชุดตรวจATK ให้แก่บุคลากรทางการแพทย์และผู้ป่วยโรงพยาบาลบ้านนาสาร และติดตามการฉีดวัคซีนเข็มกระตุ้นให้แกนนํา อสม. 120 คน
ดร.สาธิตให้สัมภาษณ์ว่า สถานการณ์โรคโควิด 19 ภาพรวมแนวโน้มพบผู้ติดเชื้อ ผู้ป่วยอาการหนักและผู้เสียชีวิตอยู่ในเกณฑ์คงตัว แต่ภาคใต้มีแนวโน้มพบผู้ติดเชื้อเพิ่มขึ้น ได้สั่งการให้เฝ้าระวังในกลุ่มเสี่ยง เช่น แรงงานต่างด้าว และสถานที่เสี่ยง ได้แก่ สถานประกอบการ ตลาด โรงเรียน กิจกรรมประเพณี เช่น งานศพ รวมทั้งเข้มงวดกํากับมาตรการทางสังคม ได้แก่ จํากัดการรวมกลุ่ม มาตรการBB&S เน้นการคัดกรองเชิงรุกด้วย CCRT และ
ฉีดวัคซีนกลุ่ม 608 เพื่อลดการป่วยหนักและเสียชีวิต ซึ่งภาคใต้เป็นพื้นที่แรก ๆ ที่จะนําร่องเปิดแหล่งท่องเที่ยว ดังนั้นการฉีดวัคซีนให้ได้ตามเป้าหมายจะช่วยสร้างความเชื่อมั่นให้นักท่องเที่ยวได้อีกทางหนึ่ง และยังสามารถเป็นต้นแบบให้แก่พื้นที่อื่น ๆ ได้นําไปเป็นตัวอย่างต่อไป โดยที่ อ.บ้านนาสาร ขณะนี้ฉีดได้ครอบคลุมประชากรกว่าร้อยละ 50 เฉพาะกลุ่ม 608 ครอบคลุมกว่าร้อยละ 60
“นโยบายของกระทรวงสาธารณสุขขณะนี้คือเร่งฉีดในกลุ่ม 608 ขอให้ช่วยกันรณรงค์ให้ความรู้และข้อมูลทําหน้าที่เป็นจิตอาสาอย่างเต็มกําลังความสามารถ และเป็นตัวอย่างที่ดีให้แก่คนในชุมชน เพื่อให้ผ่านพ้นวิกฤตโควิด 19 นี้ไปด้วยกัน” ดร.สาธิตกล่าว
สําหรับความครอบคลุมการฉีดวัคซีนของประเทศในกลุ่ม 608 ได้แก่ ผู้มีโรคเรื้อรัง 7 กลุ่มโรค เป้าหมาย 6.3 ล้านคน ฉีดครบ 2 เข็มแล้วร้อยละ 41.4 ผู้สูงอายุ 60 ปีขึ้นไป จํานวน 10.9 ล้านคน ฉีดครบ 2 เข็มแล้วร้อยละ 41.7 และหญิงตั้งครรภ์ 5 แสนคน ฉีดครบ 2 เข็มร้อยละ 9.1
*********************************** 7 ตุลาคม 2564
รัฐบาลไทย-ข่าวทำเนียบรัฐบาล-ครม.เห็นชอบการต่ออายุความตกลงว่าด้วยการก่อตั้งศูนย์อาเซียน – ญี่ปุ่นอีก 5 ปี เพื่อการเสริมสร้างความเป็นหุ้นส่วนทางเศรษฐกิจ การค้า การลงทุน การท่องเที่ยว
วันอังคารที่ 17 พฤษภาคม 2565
ครม.เห็นชอบการต่ออายุความตกลงว่าด้วยการก่อตั้งศูนย์อาเซียน – ญี่ปุ่นอีก 5 ปี เพื่อการเสริมสร้างความเป็นหุ้นส่วนทางเศรษฐกิจ การค้า การลงทุน การท่องเที่ยว
ครม.เห็นชอบการต่ออายุความตกลงว่าด้วยการก่อตั้งศูนย์อาเซียน – ญี่ปุ่นอีก 5 ปี เพื่อการเสริมสร้างความเป็นหุ้นส่วนทางเศรษฐกิจ การค้า การลงทุน การท่องเที่ยว
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบการต่ออายุความตกลงว่าด้วยการก่อตั้งศูนย์อาเซียน – ญี่ปุ่น (ASEAN – Japan Centre : AJC) ออกไปอีก 5 ปี ตั้งแต่วันที่ 25 พฤษภาคม 2565 – 24 พฤษภาคม 2570 และมอบหมายให้กรมส่งเสริมการค้าระหว่างประเทศซึ่งเป็นผู้แทนประเทศไทยในสมาชิกคณะมนตรีของศูนย์อาเซียน – ญี่ปุ่น เป็นผู้แทนในการลงนามให้การรับรองต่ออายุความตกลงฯครั้งนี้ มีสาระสําคัญคือ วัตถุประสงค์เพื่อการเสริมสร้างความเป็นหุ้นส่วนทางเศรษฐกิจระหว่างประเทศญี่ปุ่น และประเทศสมาชิกอาเซียน โดยการส่งเสริมการค้าจากประเทศสมาชิกอาเซียนไปญี่ปุ่น โดยเฉพาะสินค้ากึ่งสําเร็จรูป การส่งเสริมการไหลเวียนของการลงทุน รวมถึงการถ่ายทอดทักษะ และเทคโนโลยีระหว่างญี่ปุ่นและประเทศสมาชิกอาเซียน การกระตุ้นการท่องเที่ยวทําให้ปริมาณนักท่องเที่ยวเพิ่มขึ้น
ขณะที่กิจกรรมต่างๆที่จะทําให้บรรลุวัตถุประสงค์ของความตกลงฯ เช่น แนะนํา และประชาสัมพันธ์ในญี่ปุ่นและประเทศสมาชิกอาเซียน ถึงผลิตภัณฑ์อุตสาหกรรม โอกาสการลงทุน และทรัพยากรการท่องเที่ยวทั้งของญี่ปุ่น และประเทศสมาชิกอาเซียน, บริหารจัดการอาคารแสดงนิทรรศการแบบถาวรของศูนย์อาเซียน – ญี่ปุ่น, ช่วยเหลือและให้คําแนะนําในด้านการค้า การลงทุน การท่องเที่ยว และการแลกเปลี่ยนบุคลากร ซึ่งจะช่วยเพิ่มผลประโยชน์ทั้งของญี่ปุ่น และสมาชิกอาเซียน, เป็นช่องทางสําหรับแลกเปลี่ยนข้อมูลที่เป็นประโยชน์เกี่ยวกับการส่งเสริมการค้า การลงทุน การท่องเที่ยว , วิจัยและศึกษาเกี่ยวกับการค้า การลงทุน การท่องเที่ยว และการแลกเปลี่ยนบุคลากรตามความจําเป็น เป็นต้น
สําหรับศูนย์อาเซียน – ญี่ปุ่น เป็นองค์กรความร่วมมือระหว่างประเทศ ภายใต้ความตกลงฯ เพื่อส่งเสริมการค้า การลงทุน การท่องเที่ยว และการแลกเปลี่ยนระหว่างบุคคลระหว่างประเทศสมาชิกอาเซียนกับญี่ปุ่น โดยมีคณะมนตรีจํานวน 11 ราย จากประเทศสมาชิกอาเซียนและญี่ปุ่น มีสํานักงานใหญ่ตั้งอยู่ที่ กรุงโตเกียว ประเทศญี่ปุ่น
รัฐบาลไทย-ข่าวทำเนียบรัฐบาล-ครม. อนุมัติหลักการร่างกฎหมาย 2 ฉบับ ลดเงินสมทบผู้ประกันตน ม.40 และลดอัตราเงินสมทบที่รัฐบาลต้องจ่ายเข้ากองทุน ฯ เป็นระยะเวลา 6 เดือน เพื่อบรรเทาความเดือดร้อนในช่วงระบาดของโควิด
วันอังคารที่ 15 มิถุนายน 2564
ครม. อนุมัติหลักการร่างกฎหมาย 2 ฉบับ ลดเงินสมทบผู้ประกันตน ม.40  และลดอัตราเงินสมทบที่รัฐบาลต้องจ่ายเข้ากองทุน ฯ  เป็นระยะเวลา 6 เดือน เพื่อบรรเทาความเดือดร้อนในช่วงระบาดของโควิด
ครม. อนุมัติหลักการร่างกฎหมาย 2 ฉบับ ลดเงินสมทบผู้ประกันตน ม.40  และลดอัตราเงินสมทบที่รัฐบาลต้องจ่ายเข้ากองทุน ฯ  เป็นระยะเวลา 6 เดือน เพื่อบรรเทาความเดือดร้อนในช่วงระบาดของโควิด-19
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ อนุมัติหลักการร่างพระราชกฤษฎีกากําหนดอัตราการจ่ายเงินสมทบของบุคคลซึ่งสมัครเป็นผู้ประกันตน ในกรณีการระบาดของโรคติดเชื้อไวรัสโคโรนา 2019 พ.ศ. .... ลดอัตราเงินสมทบผู้ประกันตนต้องจ่ายเข้ากองทุนประกันสังคมตามมาตรา 40 เหลือร้อยละ 60 ของเงินสมทบเดิม เป็นระยะเวลา 6 เดือน และร่างกฎกระทรวงกําหนดอัตราเงินสมทบที่รัฐบาลจ่ายเข้ากองทุนประกันสังคมสําหรับบุคคลซึ่งสมัครเข้าเป็นผู้ประกันตน ในกรณีการระบาดของโรคติดเชื้อไวรัสโคโรนา 2019 พ.ศ. .... ลดอัตราเงินสมทบที่รัฐบาลต้องจ่ายเข้ากองทุนประกันสังคม เป็นระยะเวลา 6 เดือน ทั้งนี้ เพื่อบรรเทาความเดือดร้อนของผู้ประกันตนที่ได้รับผลกระทบจากการระบาดของโรคติดเชื้อไวรัสโคโรนา 2019 ทั้งนี้ มีผลหลังประกาศในราชกิจจานุเบกษาแล้ว
ครม. เห็นชอบการลดเงินสมทบของผู้ประกันตนตามมาตรา 40 แห่งพระราชบัญญัติประกันสังคมฯ เหลือร้อยละ 60 ของเงินสมทบเดิม เป็นระยะเวลา 6 เดือน โดยการส่งเงินสมทบทางเลือกที่ 1 (ได้ประโยชน์ทดแทน 3 กรณี) อัตราเงินสมทบใหม่ 42 บาท/เดือน จากอัตราเงินสมทบเดิม 70 บาท/เดือน ทางเลือกที่ 2 (ได้ประโยชน์ทดแทน 4 กรณี) อัตราเงินสมทบใหม่ 60 บาท/เดือน จากอัตราเดิมที่ 100 บาท/เดือน และทางเลือกที่ 3 (ได้ประโยชน์ทดแทน 5 กรณี) อัตราเงินสมทบใหม่ 180 บาท/เดือน จากอัตราเดิมที่ 300 บาท/เดือน
สําหรับเงินสมทบที่รัฐบาลชําระเข้ากองทุนประกันสังคม ให้จ่ายเงินสมทบเข้ากองทุนประกันสังคมตามอัตราที่กําหนดในกฎกระทรวงแต่ไม่เกินกึ่งหนึ่งของเงินสมทบที่ได้รับจากผู้ประกันตน ดังนี้ โดยการส่งเงินสมทบทางเลือกที่ 1 อัตราเงินสมทบใหม่ 21 บาท/เดือน จากอัตราเงินสมทบเดิม 30 บาท/เดือน ทางเลือกที่ 2 อัตราเงินสมทบใหม่ 30 บาท/เดือน จากอัตราเดิมที่ 50 บาท/เดือน และทางเลือกที่ 3 อัตราเงินสมทบใหม่ 90 บาท/เดือน จากอัตราเดิมที่ 150 บาท/เดือน
โฆษกประจําสํานักนายกรัฐมนตรียังเปิดเผยว่า การปรับลดอัตราการจ่ายเงินสมทบเป็นระยะเวลา 6 เดือน จะส่งผลให้ผู้ประกันตนนําส่งเงินสมทบลดลง 378 ล้านบาท ช่วยบรรเทาความเดือดร้อนของผู้ประกันตนและเพิ่มกําลังซื้อมากขึ้น จากสถานการณ์ทางเศรษฐกิจในระหว่างการระบาดของโรคติดเชื้อไวรัสโคโรนา 2019 ขณะที่รัฐบาลลดนําส่งเงินสมทบลง 189 ล้านบาท รวมทั้งแรงงานนอกระบบมีแนวโน้มที่จะเลือกส่งเงินสมทบตามมาตรา 40 แห่งพระราชบัญญัติประกันสังคมฯ ซึ่งเป็นแบบสมัครใจเป็นจํานวนเพิ่มขึ้นในช่วงเวลาที่มีการลดอัตราการจ่ายเงินสมทบดังกล่าว โดยกระทรวงแรงงานคาดว่าจะมีเงินสมทบลดลงหลังจากการปรับลดอัตราการจ่ายเงินสมทบ 6 เดือน จํานวน 567 ล้านบาท เหลือจํานวน 850.5 ล้านบาท จากจํานวนเดิม 1,417.5 ล้านบาท แต่ทั้งนี้ จะไม่ส่งผลกระทบต่อการบริหารจัดการเงินสมทบเพื่อการจ่ายประโยชน์ทดแทนในกรณีชราภาพ เนื่องจากสํานักงานประกันสังคมจัดสรรเงินสมทบเข้ากองทุนเพื่อการจ่ายประโยชน์ทดแทนในกรณีชราภาพตามอัตราปกติ
------------------------
รัฐบาลไทย-ข่าวทำเนียบรัฐบาล-“ธนกร”ลงพื้นที่นำเงินเดือนจัดซื้ออาหารกล่องแจกชาวบ้านสู้โควิด ลั่นทุกฝ่ายต้องช่วยกันอย่ามัวแต่โทษกันไปมา พร้อมให้กำลังใจบุคลากรทางการแพทย์ ย้ำ “บิ๊กตู่” กำชับทุกฝ่ายทำงานเต็มที่
วันพฤหัสบดีที่ 29 กรกฎาคม 2564
“ธนกร”ลงพื้นที่นําเงินเดือนจัดซื้ออาหารกล่องแจกชาวบ้านสู้โควิด ลั่นทุกฝ่ายต้องช่วยกันอย่ามัวแต่โทษกันไปมา  พร้อมให้กําลังใจบุคลากรทางการแพทย์ ย้ํา “บิ๊กตู่” กําชับทุกฝ่ายทํางานเต็มที่
“ธนกร”ลงพื้นที่นําเงินเดือนจัดซื้ออาหารกล่องแจกชาวบ้านสู้โควิด ลั่นทุกฝ่ายต้องช่วยกันอย่ามัวแต่โทษกันไปมา  พร้อมให้กําลังใจบุคลากรทางการแพทย์ ย้ํา “บิ๊กตู่” กําชับทุกฝ่ายทํางานเต็มที่
วันที่ 29 ก.ค.64 นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ในฐานะโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) เปิดเผยว่า จากการที่ตนได้สละเงินเดือนจํานวน 3 เดือนเพื่อนําเงินไปช่วยเหลือประชาชนที่ได้รับผลกระทบจากโควิด-19 นั้น วันนี้ตนและดร. แคทลีน มาลีนนท์ ประธานเจ้าหน้าที่บริหารไทยโซล่าร์ เอนเนอร์ยี่ จํากัด (มหาชน) ได้นําเงินเดือนไปจัดซื้ออาหารกล่องเพื่อไปแจกจ่ายให้กับพี่น้องประชาชนและบุคลากรทางการแพทย์ผ่านทางสถาบันบําราศนราดูร โดยมี จ่าเอก รังสรรค์ ถามูลแสน รองผู้อํานวยการฝ่ายอํานวยการ สถาบันบําราศนราดูร เป็นผู้รับมอบ ทั้งนี้ตนก็ได้ไปจัดซื้อจากผู้ประกอบการร้านอาหารที่ได้รับผลกระทบจากโควิด-19 โดยตนจะทยอยจัดซื้อข้าวกล่องไปแจกให้กับพี่น้องประขาชนอย่างต่อเนื่อง นอกจากนั้นตนจะชวนเพื่อน ๆ ที่สนิทมาช่วยกันทําโครงการนี้ต่อไปเรื่อย ๆ อย่างน้อยจะเป็นการบรรเทาความเดือดร้อนของประชาชนส่วนหนึ่ง อย่างไรก็ตามตนขอเป็นกําลังใจให้กับบุคลากรทางการแพทย์และพี่น้องประชาชนทั่วประเทศขอให้ทุกฝ่ายช่วยกันตนมั่นใจว่าเราจะผ่านมันไปได้อย่างแน่นอน
นายธนกร กล่าวว่า ในส่วนการแก้ปัญหาโควิด-19 นั้น ทาง พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามการทํางานอย่างใกล้ชิด แม้ว่าอาจจะติดขัดบ้างแต่ท่านนายกฯ ก็จะสั่งการแก้ปัญหาในทันที โดยขณะนี้แม้ว่าตัวเลขผู้ติดเชื้อจะเพิ่มมากขึ้น แต่ตัวเลขผู้หายป่วยก็เพิ่มมากขึ้นเช่นเดียวกัน การบริหารจัดการเข้าระบบแล้ว ไม่ว่าจะเป็นการจัดหาวัคซีน การฉีดวัคซีน การรักษาผู้ป่วย การเยียวยา ซึ่ง พล.อ.ประยุทธ์ ได้สั่งกําชับทุกฝ่ายให้ทํางานแบบบูรณาการ สั่งทุกหน่วยงานช่วยกันอย่างเต็มที่ ลดขั้นตอนที่เป็นอุปสรรค เพราะฉะนั้นตนมั่นใจว่าอีกไม่นานสถานการณ์จะคลี่คลาย โดยเฉพาะในส่วนของ กทม. ขณะนี้ฉีดวัคซีนไปแล้ว 50 เปอร์เซ็นต์ของจํานวนประชาชน เมื่อฉีดครบ 70 เปอร์เซ็นต์ตามเป้าทุกอย่างจะดีขึ้นอย่างแน่นอน อย่างไรก็ตามตนไม่อยากเห็นการตําหนิหรือโทษกันไปมา หรือการบิดเบือนสร้างเฟคนิวส์สร้างความสับสนให้กับประชาชน วันนี้ทุกฝ่ายจะต้องมาช่วยกันเพื่อนําประเทศไปสู่ความเป็นปกติสุข
รัฐบาลไทย-ข่าวทำเนียบรัฐบาล-เข้าร่วมการประชุม Pre-Summit การประชุมสุดยอดผู้นำระบบอาหารโลก
วันอังคารที่ 27 กรกฎาคม 2564
เข้าร่วมการประชุม Pre-Summit การประชุมสุดยอดผู้นําระบบอาหารโลก
ไทยเข้าร่วมการประชุม Pre-Summit การประชุมสุดยอดผู้นําระบบอาหารโลก (The 2021 Food Systems Summit) ระหว่างวันที่ 26 - 28 ก.ค. 64
ดร.ทองเปลวกองจันทร์ปลัดกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เข้าร่วมการประชุมPre-Summitการประชุมสุดยอดผู้นําระบบอาหารโลก(The 2021 Food Systems Summit)ผ่านระบบการประชุมออนไลน์ระหว่างวันที่26 - 28กรกฎาคม2564โดยในวันที่26กรกฎาคม2564นายอันโตรนิโอกรูเตอเรซเลขาธิการสหประชาชาติพระสันตะปาปาฟรานซิสนายกรัฐมนตรีอิตาลีและผู้นําประเทศและรัฐมนตรีเกษตรจากทั่วโลกได้ร่วมกันเปิดการประชุมสุดยอดระบบอาหารโลกณสํานักงานใหญ่องค์การอาหารและเกษตรแห่งสหประชาชาติ(FAO)ณกรุงโรม
สําหรับในส่วนของประเทศไทยสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีพระราชทานวิดิทัศน์เปิดการประชุมในหัวข้อ“Unleashing the Power of the Plate – for the Healthy of People and Planet”และทรงกล่าวถึงประสบการณ์การทรงงาน“โครงการเกษตรเพื่ออาหารกลางวันในโรงเรียน”นายอาคมเติมพิทยาไพสิฐรัฐมนตรีว่าการกระทรวงการคลังร่วมกล่าวเปิดประชุมหัวข้อบทบาทของธนาคารและสถาบันการเงินในการขับเคลื่อนการพัฒนาระบบอาหาร“Mobilizing Trillions for Food Systems Transformation”โดยกองทุนระหว่างประเทศเพื่อพัฒนาเกษตรกรรม(IFAD)และในส่วนของกระทรวงเกษตรฯปลัดกระทรวงเกษตรและสหกรณ์ได้ร่วมแสดงข้อคิดเห็นในการประชุมระดับรัฐมนตรีMinisterial Roundtableหัวข้อ“Transforming Food Systems for Achieving the Sustainable Development Goals: Rising to the Challenge”ในวันที่27กรกฎาคม2564และร่วมแสดงข้อคิดเห็นในการประชุมระดับรัฐมนตรีMinisterial Roundtableในหัวข้อUN Food Systems Summit and Rio Conventions (UNFCCC CBDและUNCCD)ในวันที่28กรกฎาคม2564
นอกจากนี้ประเทศไทยยังได้ร่วมกับเนเธอร์แลนด์และภาคเอกชนที่เกี่ยวข้องเป็นเจ้าภาพจัดการประชุมย่อย(Affiliated Session)ในหัวข้อแหล่งอาหารโปรตีนที่ยั่งยืน“Sustainable Protein for All”ในวันที่27กรกฎาคม2564ด้วย
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ขอเชิญชวนผู้สนใจเข้าร่วมกิจกรรม Road Show
วันศุกร์ที่ 17 ธันวาคม 2564
การรถไฟฟ้าขนส่งมวลชนแห่งประเทศไทย  ขอเชิญชวนผู้สนใจเข้าร่วมกิจกรรม Road Show
วันจันทร์ที่ 20 ธันวาคม 2564 เวลา 13.30 - 15.00 น. โรงพยาบาลรามคําแหง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) เตรียมจัดกิจกรรมเผยแพร่ความรู้ความเข้าใจเกี่ยวกับการขอข้อมูลข่าวสาร ตามพระราชบัญญัติข้อมูลข่าวสารของราชการ พ.ศ. 2540 ในรูปแบบ Road Show วันจันทร์ที่ 20 ธันวาคม 2564 เวลา 13.30 - 15.00 น. บริเวณแยกรามคําแหง - โรงพยาบาลรามคําแหง
โดยกิจกรรมดังกล่าว จะมีการให้ความรู้เกี่ยวกับพระราชบัญญัติข้อมูลข่าวสารของราชการ พ.ศ. 2540 ซึ่งจะช่วยให้ประชาชนมีความเข้าใจเกี่ยวกับสิทธิของตนเองในการเข้าถึงข้อมูลข่าวสารเกี่ยวกับโครงการต่าง ๆ ของภาครัฐ ซึ่งล้วนเกี่ยวพันต่อการดํารงชีวิตของภาคประชาชนไม่ทางใดก็ทางหนึ่งมากยิ่งขึ้น พร้อมกันนี้ ภายในกิจกรรมยังมีการแนะนําการเข้าถึงข้อมูลข่าวสารของ รฟม. และช่องทางในการติดต่อศูนย์ข้อมูลข่าวสารของ รฟม. ตลอดจนมีการประชาสัมพันธ์มาตรการลดผลกระทบสิ่งแวดล้อมและจราจรจากการก่อสร้าง และความคืบหน้างานก่อสร้างของโครงการรถไฟฟ้าสายสีส้มฯ อีกด้วย
รฟม. จึงขอเชิญชวนประชาชนที่อยู่ตามแนวสายทางโครงการรถไฟฟ้าสายสีส้มฯ และหรือ มีความสนใจทุกท่าน เข้าร่วมรับฟังสาระน่ารู้จากกิจกรรม และร่วมสนุกตอบคําถามเพื่อรับของที่ระลึกสุดพิเศษจาก รฟม. ได้ตามวัน เวลาและสถานที่ข้างต้น ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 20 – 28 ตุลาคม 2564
วันศุกร์ที่ 29 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 20 – 28 ตุลาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 20 – 28 ตุลาคม 2564 พบการกระทําผิด จํานวน 686 คดี คิดเป็นเงินค่าปรับ 17.56 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 20 – 28 ตุลาคม 2564) พบว่ามีการกระทําผิด จํานวน 686 คดี คิดเป็นเงินค่าปรับ 17.56 ล้านบาท โดยแยกเป็น สุรา จํานวน 345 คดี ค่าปรับ 2.72 ล้านบาท ยาสูบ จํานวน 264 คดี ค่าปรับ 9.22 ล้านบาท ไพ่ จํานวน 8 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 16 คดี ค่าปรับ 3.87 ล้านบาท น้ําหอม จํานวน 2 คดี ค่าปรับ 0.12 ล้านบาท รถจักรยานยนต์ จํานวน 35 คดี ค่าปรับ 0.93 ล้านบาท และสินค้าอื่น ๆ จํานวน 16 คดี ค่าปรับ 0.62 ล้านบาท โดยมีของกลางแยกเป็นน้ําสุรา จํานวน 1,389.575 ลิตร ยาสูบ จํานวน 20,091 ซอง ไพ่ จํานวน 395 สํารับ น้ํามันและผลิตภัณฑ์น้ํามัน จํานวน 89,635.000 ลิตร น้ําหอม จํานวน 86 ขวด รถจักรยานยนต์ จํานวน 40 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 28 ตุลาคม 2564 พบว่ามีการกระทําผิด จํานวน 2,070 คดี คิดเป็นเงินค่าปรับ 53.25 ล้านบาท โดยแยกเป็น สุรา จํานวน 1,067 คดี ค่าปรับ 9.79 ล้านบาท ยาสูบ จํานวน 722 คดี ค่าปรับ 22.51 ล้านบาท ไพ่ จํานวน 29 คดี ค่าปรับ 0.31 ล้านบาท น้ํามันและผลิตภัณฑ์น้ํามัน จํานวน 52 คดี ค่าปรับ 12.93 ล้านบาท น้ําหอม จํานวน 12 คดี ค่าปรับ 0.66 ล้านบาท รถจักรยานยนต์ จํานวน 137 คดี ค่าปรับ จํานวน 2.89 ล้านบาท และสินค้าอื่น ๆ จํานวน 51 คดี ค่าปรับ 4.16 ล้านบาท โดยมีของกลางแยกเป็นน้ําสุรา จํานวน 9,248.195 ลิตร ยาสูบ จํานวน 48,295 ซอง ไพ่ จํานวน 1,384 สํารับ น้ํามันและผลิตภัณฑ์น้ํามัน จํานวน 357,375.000 ลิตร น้ําหอม จํานวน 12,807 ขวด รถจักรยานยนต์ จํานวน 156 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ก.อุตสาหกรรม จัดกิจกรรมจิตอาสาสาธารณประโยชน์ “ชุมชน วัด โรงเรียน รอบกระทรวงอุตสาหกรรม ปลอดเชื้อ COVID-19”
วันพฤหัสบดีที่ 2 ธันวาคม 2564
ก.อุตสาหกรรม จัดกิจกรรมจิตอาสาสาธารณประโยชน์ “ชุมชน วัด โรงเรียน รอบกระทรวงอุตสาหกรรม ปลอดเชื้อ COVID-19”
ก.อุตสาหกรรม จัดกิจกรรมจิตอาสาสาธารณประโยชน์ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ (5 ธันวาคม 2564)
ก.อุตสาหกรรม จัดกิจกรรมจิตอาสาสาธารณประโยชน์ “ชุมชน วัด โรงเรียน รอบกระทรวงอุตสาหกรรม ปลอดเชื้อ COVID-19” เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ (5 ธันวาคม 2564)
วันนี้ (2 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และคณะผู้บริหารของกระทรวงอุตสาหกรรม ร่วมกิจกรรมจิตอาสาสาธารณประโยชน์ “ชุมชน วัด โรงเรียน รอบกระทรวงอุตสาหกรรม ปลอดเชื้อ COVID-19” ซึ่งกระทรวงอุตสาหกรรมจัดขึ้น เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ (5 ธันวาคม 2564) โดยการมอบชุดวัสดุป้องกัน COVID-19 ประกอบด้วย หน้ากากอนามัยแอลกอฮอล์ฆ่าเชื้อโรค และชุดตรวจ COVID-19 ให้กับประชาชนในชุมชน วัดและโรงเรียนโดยรอบกระทรวงอุตสาหกรรม ได้แก่ ชุมชนวัดมะกอก ชนวัดมะกอกส่วนหน้า ชุมชนกลางสวน ชุมชนสุขสวัสดิ์ ชุมชนวัดมะกอกสวนหลัง (ตรอกแขก) และโรงเรียนสวนมิสกวัน
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”พอใจหลังเปิดประเทศ หลายธุรกิจเริ่มมีสัญญาณบวกที่ดีขึ้น ช่วยกระตุ้น "เราเที่ยวด้วยกัน เฟส3" คึกคัก ผู้ใช้สิทธิ์ สร้างเม็ดเงินหมุนเวียนเกือบ 3,000 ล้านบาท
วันพุธที่ 3 พฤศจิกายน 2564
โฆษกรัฐบาลเผย “นายกฯ”พอใจหลังเปิดประเทศ หลายธุรกิจเริ่มมีสัญญาณบวกที่ดีขึ้น ช่วยกระตุ้น "เราเที่ยวด้วยกัน เฟส3" คึกคัก ผู้ใช้สิทธิ์  สร้างเม็ดเงินหมุนเวียนเกือบ  3,000 ล้านบาท
โฆษกรัฐบาลเผย “นายกฯ”พอใจหลังเปิดประเทศ หลายธุรกิจเริ่มมีสัญญาณบวกที่ดีขึ้น ช่วยกระตุ้น "เราเที่ยวด้วยกัน เฟส3" คึกคัก ผู้ใช้สิทธิ์  สร้างเม็ดเงินหมุนเวียนเกือบ  3,000 ล้านบาท
นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจการท่องเที่ยวหลายภาค เริ่มมีสัญญาณบวกที่ดี หลังคนไทยมั่นใจเริ่มเดินทางเที่ยวไทยเพิ่มมากขึ้น ประกอบกับในช่วงเวลานี้สภาพอากาศเริ่มเย็นลง ต้อนรับเข้าสู่ฤดูหนาว โดยเฉพาะอย่างยิ่งหลังการเปิดระเทศผ่านมา ไม่พบการติดเชื้อระหว่างนักท่องเที่ยวต่างชาติและคนไทย แสดงให้เห็นว่า การเปิดรับนักท่องเที่ยวของไทยมีมาตรฐานและความปลอดภัยสูง นายกรัฐมนตรียังฝากให้ทุกฝ่ายช่วยกันรักษามาตรฐาน การ์ดอย่าตกหลังจากนี้ ศบค. และคณะกรรมการติดตาม จะประเมินสถานการณ์เพื่อกําหนดแนวปฏิบัติให้สอดคล้องกับสถานการณ์ในแต่ละพื้นที่อย่างใกล้ชิดด้วย
โฆษกประจําสํานักนายกรัฐมนตรี กล่าวอีกว่า ข้อมูลล่าสุด โครงการเราเที่ยวด้วยกัน เฟส3 ข้อมูลถึง 1 พ.ย. นี้ มีผู้ใช้สิทธิ์ จํานวน 266,169 คน ยอดการจองห้องพัก 716,535 ห้อง สร้างเม็ดเงินหมุนเวียนกว่า 2,925.5 ล้านบาท ส่งให้บรรยากาศการแหล่งท่องเที่ยวตามจังหวัดต่าง ๆ อาทิ กรุงเทพฯ ภูเก็ต หัวหิน ชะอํา และพัทยา เริ่มคึกคักภายหลังที่รัฐบาลได้ประกาศเปิดประเทศเมื่อวันที่ 1 พ.ย. 64 รวมถึงการประกาศพื้นที่นําร่องด้านการท่องเที่ยว รวมทั้งสิ้น 17 จังหวัด เพื่อรับนักท่องเที่ยวชาวต่างชาติเป็นที่ได้รับวัคซีนครบจากประเทศความเสี่ยงต่ําให้เดินทางเข้ามาท่องเที่ยวโดยไม่ต้องกักตัว รวมถึงการรับนักท่องเที่ยวต่างชาติให้เดินทางเข้าประเทศไทย ตามมาตรการ Sandbox ทั้งในพื้นที่กรุงเทพฯ และจังหวัดภูเก็ต
ขณะเดียวกันผู้ประกอบการได้มีการปรับตัวเข้าสู่มาตรฐาน SHA+ ซึ่งเป็นสัญลักษณ์มาตรฐานท่องเที่ยวปลอดภัยด้านสุขอนามัย ควบคู่กับการใช้แอปพลิเคชัน หมอชนะ ที่จะช่วยให้บุคลากรทางการแพทย์สามารถติดตามการเดินทางได้ ซึ่งเป็นการยกระดับมาตรฐานการให้บริการภายใต้วิถีชีวิตปกติใหม่และการท่องเที่ยวแบบปลอดภัย และสร้างภาพลักษณ์ด้านความเชื่อมั่นแก่นักท่องเที่ยวทั้งชาวไทยและชาวต่างชาติอีกด้วย
รัฐบาลไทย-ข่าวทำเนียบรัฐบาล-รัฐบาลเดินหน้าสื่อสารเชิงรุกและสร้างสรรค์ ดันเป็นกลไกสู่การพัฒนาสร้างสันติสุขพื้นที่จังหวัดชายแดนใต้
วันอาทิตย์ที่ 20 มีนาคม 2565
รัฐบาลเดินหน้าสื่อสารเชิงรุกและสร้างสรรค์ ดันเป็นกลไกสู่การพัฒนาสร้างสันติสุขพื้นที่จังหวัดชายแดนใต้
‘รัชดา’ กรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ด้านประสานการมีส่วนร่วมร่วมรับฟังการดําเนินงานของคณะอนุกรรมการขับเคลื่อนกลไกการบริหารการสื่อสารจังหวัดชายแดนภาคใต้ (อกส.จชต.) พร้อมเดินหน้าขับเคลื่อนการสื่อสารอย่างครบวงจร
เมื่อวันที่18 มีนาคม2565เวลา08.30น.ณอาคารกรมประชาสัมพันธ์นางสาวรัชดาธนาดิเรกรองโฆษกประจําสํานักนายกรัฐมนตรีในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ได้ประชุมหารือร่วมกับพลโทสรรเสริญแก้วกําเนิดอธิบดีกรมประชาสัมพันธ์และคณะในประเด็นการการสื่อสารเชิงรุกและสร้างสรรค์ผ่านคณะอนุกรรมการขับเคลื่อนกลไกการบริหารการสื่อสารจังหวัดชายแดนภาคใต้(อกส.จชต.)ซึ่งจะเป็นอีกแนวทางหนึ่งที่ช่วยส่งเสริมสันติสุขและความมั่นคงในพื้นที่
นางสาวรัชดาเปิดเผยว่ารัฐบาลมีความเชื่อมั่นว่าการสร้างความเข้าใจความไว้เนื้อเชื่อใจความหวังและสันติสุขจะเกิดขึ้นได้อย่างยั่งยืนจะต้องมาจากการสื่อสารที่มีประสิทธิภาพเป็นความจริงทันต่อเวลาตรงกับความสนใจของประชาชนและสื่อสารสองทางจึงได้กําหนดให้มีคณะอนุกรรมการขับเคลื่อนในเรื่องดังกล่าวซึ่งการประชุมหารือในครั้งนี้เพื่อร่วมกันวางแผนและวิเคราะห์การทําแผนการสื่อสารแบบครบวงจรเพื่อยกระดับการประชาสัมพันธ์เน้นการมีส่วนร่วมของเยาวชนและกลุ่มสตรีให้มากยิ่งขึ้นรวมทั้งการสร้างความเชื่อมั่นความเข้าใจของประชาชนทั้งในนอกพื้นที่จังหวัดชายแดนภาคใต้และองค์กรต่างประเทศเกี่ยวกับสถานการณ์การดําเนินโครงการพัฒนาและชีวิตความเป็นอยู่ของผู้คนโดยกรมประชาสัมพันธ์ในฐานะหน่วยงานหลักที่ดูแลด้านการสื่อสารจะมุ่งเน้นการทําความเข้าใจและการชี้แจงด้วยความชัดเจนรวดเร็วผลิตสาระและเผยแพร่ผ่านช่องทางที่ให้ตรงกับกลุ่มเป้าหมาย
ทั้งนี้รองโฆษกฯได้ให้ข้อสังเกตในประเด็นการกําหนดกลุ่มเป้าหมายการสื่อสารที่ชัดเจนว่ามีความสําคัญอย่างมากเนื่องจากพฤติกรรมการรับสื่อของคนเปลี่ยนแปลงไปมีการใช้ช่องทางสื่อสังคมออนไลน์มากขึ้นมากจากเดิมที่มีเพียงโทรทัศน์และวิทยุดังนั้นช่องทางการสื่อสารและเนื้อหาข้อมูลจะต้องออกแบบให้สอดคล้องกับความสนใจของแต่ละกลุ่มสําหรับกลุ่มเป้าหมายเยาวชนจากที่ได้ลงพื้นที่รับฟังความเห็นมีเสียงสะท้อนว่าอยากให้นําเสนอศักยภาพความสําเร็จของเยาวชนมุมดีๆในพื้นที่ให้มากๆ ซึ่งภาครัฐจะเร่งสร้างเครือข่ายเพื่อสร้างจุดเชื่อมต่อการแลกเปลี่ยนข้อมูลให้มีมากขึ้นอีก
________
รัฐบาลไทย-ข่าวทำเนียบรัฐบาล-ก.แรงงาน มอบใบประกาศขอบคุณภาคเอกชนร่วมสนับสนุนการฉีดวัคซีนแคมป์คนงาน
วันอังคารที่ 3 สิงหาคม 2564
ก.แรงงาน มอบใบประกาศขอบคุณภาคเอกชนร่วมสนับสนุนการฉีดวัคซีนแคมป์คนงาน
ก.แรงงาน มอบใบประกาศขอบคุณภาคเอกชนร่วมสนับสนุนการฉีดวัคซีนแคมป์คนงาน
เมื่อวันที่3สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19แคมป์คนงานณอาคารลุมพินีทาวเวอร์ถนนวิภาวดีแขวงจอมพลเขตจตุจักรกรุงเทพมหานครโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)คุณสมศรีเตชะไกรศรีกรรมการผู้จัดการบริษัทแอล.พี.พี.พร็อพเพอร์ตี้มาเนจเมนท์จํากัดและคณะเจ้าหน้าที่บริหารบริษัทแอล.พี.เอ็นดีเวลลอปเมนท์จํากัด(มหาชน)นางสาวบุปผาเรืองสุดผู้ตรวจราชการกระทรวงแรงงานเข้าร่วมในครั้งนี้ด้วยโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรมว.กลาโหม และท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นในส่วนของกระทรวงแรงงานได้ดําเนินการตามมาตรการปิดแคมป์คนงานเป็นเวลา1เดือนโดยมีเป้าหมายดําเนินการฉีดวัคซีนให้แก่คนงานในแคมป์ประมาณ80,000คนเป้าหมายดําเนินการ3,000คนต่อวันจากแคมป์คนงานในพื้นที่กรุงเทพมหานครทั้งหมด611แคมป์คนงาน83,082คนเป็นคนไทย32,471คนต่างด้าว50,611คน
“ในวันนี้รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่มอบใบประกาศเพื่อขอบคุณผู้บริหารภาคเอกชนโดยเฉพาะบริษัทแอล.พี.เอ็นดีเวลลอปเมนท์กรุ๊ปและโรงพยาบาลเกษมราษฎร์อินเตอร์ที่ให้ความอนุเคราะห์สถานที่และสนับสนุนบุคลากรทางการแพทย์ในการฉีดวัคซีนโควิด-19ให้แก่แคมป์คนงานที่ศูนย์บริการฉีดโควิด-19อาคารลุมพินีทาวเวอร์ถนนวิภาวดีมีศักยภาพการฉีด1,000คนต่อวันซึ่งการฉีดวัคซีนโควิด-19ในแคมป์คนงานเป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มคนงานอีกด้วย”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
3สิงหาคม2564
รัฐบาลไทย-ข่าวทำเนียบรัฐบาล-รมว.สุชาติ ลงพื้นที่ตรวจเยี่ยมศูนย์ฟื้นฟูคนงานฯ ภาค 4 ขอนแก่น มอบนโยบายและให้กำลังใจเจ้าหน้าที่ และผู้เข้ารับการฟื้นฟูฯ
วันศุกร์ที่ 18 มิถุนายน 2564
รมว.สุชาติ ลงพื้นที่ตรวจเยี่ยมศูนย์ฟื้นฟูคนงานฯ ภาค 4 ขอนแก่น มอบนโยบายและให้กําลังใจเจ้าหน้าที่ และผู้เข้ารับการฟื้นฟูฯ
นายสุชาติ ชมกลิ่น รัฐมนตรีว่าการกระทรวงแรงงานลงพื้นที่ตรวจเยี่ยมศูนย์ฟื้นฟูคนงานฯ ภาค 4 ขอนแก่น มอบนโยบายและให้กําลังใจเจ้าหน้าที่ และผู้เข้ารับการฟื้นฟูฯ
เมื่อวันที่ 18 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมตรวจเยี่ยมการดําเนินงานของศูนย์ฟื้นฟูสมรรถภาพคนงานประจําภาค 4 ตําบลโคกสี อําเภอเมือง จังหวัดขอนแก่น โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายประทีป ทรงลํายอง ผู้ตรวจราชการกระทรวงแรงงาน นายนันทชัย ปัญญาสุรฤทธิ์ ผู้ตรวจราชการกรม สํานักงานประกันสังคม พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
รัฐมนตรีว่าการกระทรวงแรงงาน กล่าวในโอกาสเดินทางมาประชุมเพื่อตรวจเยี่ยมให้กําลังใจเจ้าหน้าที่และผู้เข้ารับการฟื้นฟูสมรรถภาพจากศูนย์ฟื้นฟูสมรรถภาพคนงานประจําภาค 4 จังหวัดขอนแก่น ว่า กระทรวงแรงงาน โดยสํานักงานประกันสังคมดําเนินการตามนโยบายของรัฐบาลในการดูแลผู้ประกันตนอย่างใกล้ชิดในทุกๆ ด้าน เพื่อให้ได้รับสิทธิประโยชน์ทั้ง 7 กรณี แม้ลูกจ้าง/ผู้ประกันตนประสบอันตรายหรือมีความไม่ปลอดภัยเกิดขึ้น เราต้องดูแลอย่างใกล้ชิด จะต้องไม่ทิ้งใครไว้ข้างหลังกระทรวงแรงงาน โดยสํานักงานประกันสังคม ได้จัดตั้งศูนย์ฟื้นฟูสมรรถภาพคนงานขึ้น เพื่อให้บริการฟื้นฟูสมรรถภาพแก่ลูกจ้างที่ประสบอันตรายหรือเจ็บป่วยเนื่องจากการทํางานตามพระราชบัญญัติเงินทดแทน พ.ศ.2537 และผู้ประกันตนตามพระราชบัญญัติประกันสังคม พ.ศ.2533 โดยหากมีการประสบอันตราย เจ็บป่วย หรือสูญเสียอวัยวะ สามารถที่จะเข้ารับการฟื้นฟูฯ ได้เต็มตามสิทธิที่กฎหมายกําหนดไว้โดยไม่เสียค่าใช้จ่าย เพื่อให้กลุ่มคนเหล่านี้กลับไปมีชีวิตที่ดีเหมือนเดิม สามารถกลับเข้าทํางานในสถานประกอบการ ประกอบอาชีพอิสระ หรือดํารงชีวิตได้ด้วยตนเองไม่เป็นภาระแก่ครอบครัวและสังคม โดยจะให้บริการฟื้นฟูสมรรถภาพแบบครบวงจร ทั้งในด้านอาชีพ ด้านจิตใจและสังคม
ในโอกาสนี้ นายสุชาติ ชมกลิ่น รัฐมนตรีว่าการกระทรวงแรงงาน ได้เยี่ยมชมโครงการ โคก หนอง นา โมเดล ของศูนย์ฟื้นฟูสมรรถภาพคนงานประจําภาค 4 จังหวัดขอนแก่น ที่ให้ผู้ได้รับการฟื้นฟู ฝึกฝีมืออาชีพงานเกษตรทฤษฎีใหม่ โดยใช้การปรับพื้นที่โคกเพื่อปลูกพืชใหญ่ พร้อมจุดเรียนรู้ 6 Step ขุดลอกหนองสระเดิมเพื่อสูบน้ํามาบนโคกโดยใช้พลังงานระบบแสงอาทิตย์ และการฝึกอาชีพโดยใช้พื้นที่นาปลูกข้าว ผัก พืชกินได้ ทั้งนี้ นายสุชาติ ได้กล่าวชื่นชมการดําเนินงานของศูนย์ฟื้นฟูสมรรถภาพคนงานประจําภาค 4 จังหวัดขอนแก่น ที่ดูแลเอาใจใส่ผู้เข้ารับการฟื้นฟูสมรรถภาพทั้งร่างกาย จิตใจ และสังคม รวมถึงการส่งเสริมการฝึกอาชีพ จนประสบความสําเร็จ และขอเป็นกําลังใจแก่เจ้าหน้าที่ และผู้เข้ารับการฟื้นฟูสมรรถภาพคนงานทุกคน ให้มีความมุ่งมั่นตั้งใจที่จะพัฒนาตนเองในการเรียนรู้ เพื่อเอาชนะปัญหาอุปสรรคต่างๆ และพัฒนาตนเองให้มีศักยภาพในการทํางานไม่แพ้คนปกติทั่วไป และตนพร้อมที่จะสนับสนุนและให้ความช่วยเหลือการดําเนินงานของศูนย์ฟื้นฟูสมรรถภาพคนงาน เพื่อพัฒนาศักยภาพในการให้บริการฟื้นฟูสมรรถภาพแก่ลูกจ้างและผู้ประกันตน เพื่อจะกลับเข้าสู่ตลาดแรงงาน เป็นกําลังของครอบครัวและประเทศชาติต่อไป
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. เผย หน่วยงานที่เกี่ยวข้อง เตรียมประชุมหารือการปรับเปลี่ยนโรงพยาบาลสนาม มาตรการ Home isolation Community isolation และเตียงในระดับต่าง ๆ ช่วงบ่ายวันนี้
วันศุกร์ที่ 23 กรกฎาคม 2564
ผู้ช่วยโฆษก ศบค. เผย หน่วยงานที่เกี่ยวข้อง เตรียมประชุมหารือการปรับเปลี่ยนโรงพยาบาลสนาม  มาตรการ Home isolation Community isolation และเตียงในระดับต่าง ๆ ช่วงบ่ายวันนี้
ผู้ช่วยโฆษก ศบค. เผย หน่วยงานที่เกี่ยวข้อง เตรียมประชุมหารือการปรับเปลี่ยนโรงพยาบาลสนาม  มาตรการ Home isolation Community isolation และเตียงในระดับต่าง ๆ ช่วงบ่ายวันนี้
วันนี้ (23 กรกฎาคม 2564) ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน กรณีการขาดแคลนของบุคลากรทางการแพทย์ว่า จะมีการสรุปโรงพยาบาลสนาม และโรงพยาบาลที่สามารถดูแลผู้ป่วยในระดับต่าง ๆ ทั้งระดับสีเหลือง สีแดง ซึ่งจะมีการปรับเปลี่ยนพอสมควร ไม่ว่าจะเป็นโรงพยาบาลบุษราคัม ซึ่งก่อนหน้านี้ที่เป็นสีเหลือง จะมีการปรับเป็นสีแดงเพิ่ม โรงพยาบาลสนามสีเขียวที่มีอุปกรณ์และบุคลากรทางการแพทย์ก็จะพัฒนายกระดับเป็นโรงพยาบาลสนามสีเหลือง
ขณะเดียวกันในแง่ของบุคลากรทางการแพทย์ กระทรวงสาธารณสุขก็มีความเป็นห่วง ซึ่งก่อนหน้านี้ได้ขอความร่วมมือจากบุคลากรทางการแพทย์ต่างจังหวัดมาช่วย กทม. และปริมณฑล ซึ่งขณะนี้หลายจังหวัดก็มีสถานการณ์ที่หนักขึ้น ดังนั้นบุคลากรทางการแพทย์จึงมีความจําเป็นต้องกลับไปดูแลสถานการณ์ในพื้นที่จังหวัดเดิม อย่างไรก็ตามในวันนี้ทางกรมการแพทย์ กรุงเทพมหานคร กระทรวงสาธารณสุข ภาคประชาสังคมต่าง ๆ รวมทั้งสภากาชาดไทย จะมีการประชุมร่วมกันเวลา 15.00 น. ซึ่งจะมีการหารือในประเด็นต่าง ๆ อย่างครบถ้วน ทั้ง Home isolation และ Community isolation รวมทั้งเตียงในระดับสีเหลือง และสีแดง
ในตอนท้าย ผู้ช่วยโฆษก ศบค. กล่าวฝากไปยังสื่อมวลชน และพี่น้องประชาชนว่า ในวันนี้สภาพจิตใจทุกคนย่ําแย่ แต่ถ้าเรารวมกัน สามารถช่วยเหลือ พึ่งพาอาศัยกัน เป็นกระบอกเสียงซึ่งกันและกัน เชื่อว่าเราจะสามารถผ่านวิกฤตินี้ไปได้
...............................
กลุ่มประชาสัมพันธ์และเผยแพร่ สํานักโฆษก